open-index/open-wikipedia-markdown huggingface dataset:
Ferrari F50

**Ferrari F50** je automobil, ktorý bol predstavený talianskou automobilkou Ferrari v roku 1995 na autosalóne v Ženeve. Bol vytvorený na 50. výročie založenia Ferrari . Je nástupcom modelu F40, neskôr v roku 2002 bolo nahradené modelom Ferrari Enzo. V súčasnosti je veľmi vzácne, pretože bolo vyrobených iba 349 kusov. Model F50 bol dostupný vo dvoch verziách, ako klasické kupé alebo ako targa – teda kupé s odnímateľným strešným panelom, častejšie označované ako roadster či kabriolet. Model mal pripomínať vodičovi čo najviac jazdu v monoposte Formuly 1, možno aj preto nemal žiadne elektronické systémy, posilňovač riadenia, ABS alebo len pohodlné sedadlá či klimatizáciu.

## Špecifikácia
### Motor
Nazýva sa Tipo 040 model SFE 4.7 VJGAEA, je pozdĺžne montovaný pred zadnú nápravu (rozmery valca:  a  – polomer a výška), pracuje pri kompresnom pomere 11,3:1 a využíva elektronickú jednotku  Bosch Motronic 2.7.

Je to atmosférický 65-stupňový, vodou chladený vidlicový dvanásťvalec s obsahom . Má rozvody DOHC s piatimi ventilmi na valec (teda spolu 60 ventilov). Preslávil sa najmä vďaka svojmu "diabolskému" zvuku a neuveriteľnej spotrebe paliva, ktorá sa pri mestskom cykle jazdenia šplhala k dramatickým 80 L/. Aj napriek tomu, že motor bol hlučný a neekonomický, zaručil modelu F50 okamžitý vstup do skupiny superšportov. Motor disponoval výkonom 520 koní, mal teda 111 koní na liter, čo je vysoké číslo aj na dnešnú dobu, hlavne medzi atmosférickými – nepreplňovanými motormi, teda motormi bez turbodúchadla či kompresora. Pretože motor nebol preplňovaný, dosahoval pomerne malý točivý moment. To mu znemožnilo mať "tvrdé" rýchlosti na prevodovke (malý prevodový pomer), čo malo za následok nižšiu maximálnu rýchlosť ako predchodca F40 napriek vyššiemu výkonu a lepšiemu aerodynamickému tvaru.

### Výkony

### Používané farby
* Rosso Corsa (Klasická Ferrari červená): 302
* Giallo Modena (Klasická Ferrari žltá): 31
* Rosso Barchetta (Tmavá Ferrari červená): 8
* Argento Nurburgring (Strieborná): 4
* Nero Daytona (Čierna Ferrari): 4

## Ferrari F50 GT

**Ferrari F50 GT** (tiež známe ako Ferrari F50 GT1) bol derivát Ferrari F50, určený pre použitie v pretekoch BPR Global GT Series. Ale Ferrari sa rozhodlo projekt zrušiť (z dôvodu plného nasadenia automobilky do šampionátu Formuly 1) a predané tak boli len tri autá – prototyp a dva zostavené špeciálne pre významných zákazníkov. F50 GT malo navyše veľké zadné krídlo, nový bodykit a výkon motora 750 koní.

### Technické údaje

Kategória:Automobily Ferrari
Kategória:Športové automobily
Ron Bushy

**Ron Bushy** (* 23. december 1941, Washington D.C., USA – † 29. august 2021, Santa Monica, Kalifornia) bol americký rockový bubeník. Pôsobil v skupine The Voxmen. V roku 1966 sa stal členom skupiny Iron Butterfly, s ktorou nahral jej albumy *Heavy* (1968), *In-A-Gadda-Da-Vida* (1968), *Ball* (1969), *Live* (1970) a *Metamorphosis* (1970). V roku 1971 sa skupina rozpadla a Bushy na čas ukončil svoju hudobnú kariéru. V roku 1974 bola skupina obnovená a Bushy s ňou nahral jej dve posledné štúdiové albumy: *Scorching Beauty* a *Sun and Steel* (1975). Dodnes je jediným členom skupiny, ktorý sa podieľal na všetkých jej šiestich štúdiových albumoch. Po odchode zo skupiny Iron Butterfly vybudoval vlastné nahrávacie štúdio Bushwack Studios.

V roku 1977 zo skupiny odišiel a spolu s druhým bubeníkom Walterom Kibbeyom, gitaristom a spevákom Ronom „Rocket“ Ritchottom a dvoma ďalšími bývalými členmi Iron Butterfly, basgitaristom Philipom Taylorom Kramerom a klávesistom Billom DeMartinesom založil skupinu Magic. Skupina však dlho neexistovala a v roku 1978 sa rozpadla. Bushy opäť prešiel k Iron Butterfly, kde vydržal do roku 1979. Následne založil skupinu Gold, kde vedľa neho pôsobili gitarista a spevák John Koehring, Kramer a Ritchotte, ktorý bol krátko po založení nahradený Stuartom Youngom. Skupina na jar 1979 nahrala jeden album, ale nebol nikdy vydaný.

V roku 1982 a znovu v rokoch 19871988 sa Bushy zúčastnil niekoľkých koncertov Iron Butterfly. Od roku 1993 v skupine pôsobil až do jej rozpadu v roku 2012.

## Referencie

## Iné projekty

## Externé odkazy

## Zdroj
* 

Kategória:Rockoví bubeníci USA
Kategória:Členovia skupiny Iron Butterfly
Kategória:Osobnosti z Washingtonu D.C.
Netball na Hrách Spoločenstva národov

**Netball na Hrách Spoločenstva národov** je netballový turnaj, ktorý sa koná v rámci multišportového podujatia Hier Spoločenstva národov. Organizuje ho Federácia Hier Spoločenstva národov v spolupráci s Medzinárodnou netballovou federáciou (INF). Do programu hier bol turnaj prvýkrát zaradený na 16. hrách v roku 1998 v malajzijskom Kuala Lumpur. Odvtedy sa na ňom predstavuje pravidelne. Najúspešnejším družstvom je , ktorá na turnaji dokázala zvíťaziť 3-krát.

## Turnaje

## Medailová bilancia družstiev

## Referencie

## Pozri aj
* Netball na Afrických hrách
* Netball na Pacifických hrách
* Majstrovstvá sveta v netballe

## Externé odkazy
* Oficiálna stránka Federácie Hier Spoločenstva národov 
* Hry Spoločenstva národov na oficiálnej stránke Medzinárodnej netballovej federácie 

## Zdroje
* Netball na stránke Federácie Hier Spoločenstva národov  
* Netbal na Hrách Spoločenstva národov na stránke todor66.com 
* Netbal na Hrách Spoločenstva národov na stránke the-sports.org
TV Avala

**TV Avala** bol srbský program, ktorý vysielal od 17. septembra 2006 do 4. novembra 2012. Vysielala 24 hodín denne a prevažnú časť tvorilo spravodajstvo, šport a filmy. Program čiastočne nahrádzal 3. okruh verejnoprávnej RTS. 

Zakladateľom televízie Avala bol Željko Mitrović, ktorý založil aj TV Pink. Televízia sa postupne vysoko zadĺžila,redaktori nedostávali mzdu načas a v médiách sa špekulovalo o jej predaji. Ekonomické problémy napokon zapríčinili odobratie licencie a ukončenie vysielania 4. novembra 2012. 

Kategória:Televízne stanice v Srbsku
Židia v Portugalsku

**[[Židia]] v [[Portugalsko|Portugalsku]]** patria k sefardskej židovskej vetve. 

V dobe maurskej nadvlády tvorili Židia asi 10 % portugalského obyvateľstva. Aj v období reconquisty boli dôležitou zložkou kráľovského dvora a to až do 15. storočia, kedy na Pyrenejskom polostrove začala fungovať všemocná inkvizícia. Stovky utečencov sa vtedy z celého Španielska a Portugalska uchýlili na severovýchod krajiny, kam inkvizícia ešte nedosiahla. Po príchode inkvizítorov boli nútení aj tu prestúpiť na kresťanskú vieru, voliť odchod z krajiny či smrť.

V Portugalsku bola Židom priznaná sloboda vyznania až po páde monarchie roku 1910, avšak komunita tu zostala malá. V súčasnosti má približne 500 osôb židovského vyznania.. 

V osemdesiatych rokoch 20. storočia sa náhodne zistilo, že v Belmonte je židovská komunita, ktorá tajne praktikuje židovské rituály už od čias inkvizície. Prežila vďaka tomu, že otvorene udržovala tradíciu uzatvárania manželstva len medzi svojimi a tradície predávala z matky na dcéru a nie po otcovi, ako bývalo zvykom.

V krajine sa nachádzajú tri synagógy - v Lisabone, Porte a v Belmonte. Produkuje sa tu košer víno.

## Referencie

* 

## Externé odkazy
* The Virtual Jewish Library Portugalsko 
* isjm.org Informácie o židovskom Portugalsku  

Kategória:Etniká, národy a národnosti v Portugalsku
Kategória:Náboženstvo v Portugalsku
Portugalsko
Portugalsko
Svetová séria vo Fast5 netballe

**Svetová séria vo Fast5 netballe** je medzinárodné podujatie národných tímov vo Fast5 netballe, ktoré riadi Medzinárodná netballová federácia (INF). Prvý ročník sa uskutočnil v roku 2009 v Anglicku. Zúčastňuje sa ho 6 najlepších družstiev sveta, vždy na základe aktuálneho medzinárodného rebríčku INF. Najúspešnejším družstvom je družstvo Nového Zélandu, ktoré vyhralo päť zo šiestich podujatí.

## Fast5 netball
Fast5 netball (pôvodne nazývaný ako fastnet) je variácia netballu, ktorú INF (vtedy IFNA) zaviedla špeciálne pre súťaž svetovej série v roku 2008. Pravidlá sa v roku 2012 mierne prepracovali a hra dostala názov Fast5. Ide o rýchlejší formát netballu, ktorý by mal byť atraktívnejší pre televízie, a ktorý má za cieľ pritiahnuť viac divákov a sponzorov. Nové pravidlá spočívajú napríklad v skrátení štvrtín na 6 minút čistého hracieho času či v zavedení presilovej hry. Formát bol najskôr odskúšaný na anglických majstrovstvách dospelých aj junioriek.

## Zoznam

## Medailová bilancia družstiev

## Referencie

## Pozri aj
* Majstrovstvá sveta v netballe
* Netball na Hrách Spoločenstva národov

## Externé odkazy
* Oficiálna stránka Medzinárodnej netballovej federácie 
* Oficiálna stránka Svetovej série 2009 až 2011  
* Svetová séria 2012 na stránke nz.sports.yahoo.com 

Kategória:Netballové súťaže
Kráľ kráľov

**Kráľ kráľov** môže byť:
*termín v judaizme, kresťanstve a islame, pozri kráľ kráľov (náboženstvo)
*titul svetského vládcu:
**titul v starovekej Mezopotámii a u Chetitov, pozri kráľ kráľov (Mezopotámia)
**šachinšach
**kagan
**negusä nägäst (titul cisára v Etiópii)
**rex regum (v Rímskej ríši titul 1. kniežaťa Odaenatha  a jeho synov Herodiana a Vaballatha, 2. titul Ceasariona, Caesarovho syna, a 3. asi aj titul Hannibaliana)
**titul udelený M. al-Kaddáfímu africkými tradičnými vládcami v roku 2008, pozri kráľ kráľov (Kaddáfí)
*Kráľ kráľov (film)
Belanská (sídlisko)

**Belanská** je sídlisko nachádzajúce sa v meste Liptovský Hrádok, susedí s riekou Belá.

## Dejiny
História sídliska sa začala písať už pred naším letopočtom. Usadili sa tu totiž ľudia púchovskej kultúry, o čom svedči nález 70 pohrebných urien v tejto lokalite. Potom bola dosť dlho zalesnená, a ten les tu bol do roku 1777, kedy sa les skultúrnil, aby mohlo vzniknúť Hrádocké arborétum. To tu bolo až do roku 1969, kedy tu bol postavený prvý panelový dom v meste.

## Súčasnosť

### Vybavenosť sídliska
Na sídlisku sa nachádzajú rôzne predajne, ako CBA Verex, Lippek Včela, darčekové obchody. V blizkosti sa nachádza škola, priamo na sídlisku sa nachádza materská škola. Tiež tu sídli Športový klub mesta, Telovýchovná jednota Tesla, dve reštaurácia, a dokonca aj kultúrny dom.

### Ďalší vývoj sídliska
Do roku 2020 by mali byť postavené ďalšie bytové domy.

## Zdroje a referencie
http://www.lhsity.sk/index.php?page=vysledkyvyhladavania&skupina=mesto&category=&subcategory= 

Kategória:Sídliská na Slovensku
Kategória:Liptovský Hrádok
Falkes (syn Temena)

**Falkes** alebo **Falkés** (, ) je v gréckej mytológii syn argejského kráľa Temena, nástupca (spolukráľ) sikyónskeho kráľa Lakestada.

Osemdesiat rokov po trójskej vojne viedol otec Falka a jeho bratia Kresfontes a Aristodémos piaty a tentokrát už víťazný útok Dórov na mykénsky Peloponéz. Svoj podiel na tomto vojenskom úspechu mal aj Falkes, ktorý sa presadil prekvapivým nočným útokom s oddielom svojich vojakov na Sikyón. Po obsadení mesta, vzhľadom na to, že jeho vládca Lakestades pochádzal takisto ako on z rodu Heraklovcov, jeho život ušetril a po prevzatí moci mu dokonca umožnil zastávať vládny post spolu s ním. Na počesť tohto víťazstva dal Falkes potom v Sikyóne vybudovať chrám zasvätený bohyni Hére.

Keď sa jeho otec Temenos stal kráľom Argu a funkciou veliteľa vojsk v Argu nemenoval ani jedného zo svojich synov, ale uprednostnil Déifonta, manžela svojej dcéry Hyrnéthy, uniesol spolu s bratom Kerynom Hyrnéthu, aby tak Deifonta donútili vzdať sa svojej funkcie. Déifontes sa následne pokúsil svoju manželku oslobodiť, ale v zápale boja bola nešťastnou zhodou okolností svojim bratom Falkom usmrtená.

Po smrti Falka nastúpil na trón v Sikyóne jeho syn Rhégnidas.

## Referencie a bibliografia

## Pozri aj
* Zoznam kráľov Sikyónu

Kategória:Postavy gréckej mytológie
Kategória:Vládcovia Sikyónu
Prekážka (sídlisko)

**Prekážka** je sídlisko v meste Liptovský Hrádok. Nachádza sa na sútoku riek Váh a Belá na juhozápadnom konci mesta. Je obkolesená vrchmi Nízkych Tatier.

## Dejiny
Dnešné sídlisko sa nachádza na mieste samostatnej obce, ktorá patrila zemanom z Podturne. S hrádockým panstvom o túto obec často viedli spory. Tomu, komu bude patriť rozhodol cisár až v roku 1889, kedy ju prisúdil Hrádockému panstvu. Znova sa Podtureň o ňu sporila po roku 1918, kedy si robila nároky na jej občanov. Žili to totiž veľmi bohatí Židia. Pri asanovaní budov pri stavbe sídliska sa našlo veľa zlatých predmetov, ktoré boli ukryté v zárubniach, múroch, medzi nábytkom a na rôznych iných miestach. Dnes sú vystavené v Ružomberku. Nachádzala sa tu aj židovská škola a synagóga, zbúrané v roku 1984, kedy sa tu postavilo sídlisko.

## Súčasnosť
Dnes je sídlisko najväčšie v meste. Nachádza sa tu aj predajňa potravín Lidl, Verex a ďalšie.

## Zdroje a referencie
* Oficiálna stránka mesta Liptovský Hrádok (do vyhľadávania treba zadať „Prekážka“) 

Kategória:Sídliská na Slovensku
Kategória:Liptovský Hrádok
Addisonovská kríza

**Addisonovská kríza** (iné názvy: **Addisonova kríza**, **nadobličková** alebo **adrenokortikálna kríza**) je akútne zhoršenie Addisonovej choroby. Dochádza k rýchlemu zhoršovaniu jej príznakov, ku ktorým sa navyše pridávajú:
* horúčka
* zvracanie a hnačky 
* dehydratácia a hypovolemický šok
* porucha vedomia až kóma

## Liečba
Podáva sa hydrokortizón vnútrožilovo, liečba šoku a príslušná úprava rozvratu vnútorného prostredia. 

## Zdroje
* 
*

Kategória:Choroby žliaz s vnútornou sekréciou
Kategória:Choroby nadobličiek
Aerodrome Jasna

**Aerodrome Jasna** je súkromné letisko, nachádzajúce sa na Liptove pri vodnej nádrži Liptovská Mara. Vzniklo rekonštrukciou pôvodného letiska Gôtovany, vybudovaného v sedemdesiatych rokoch 20. storočia. Letisku bol pridelený medzinárodný ICAO kód *LZJS* (Montreal dec. 2010) a ministerstvom dopravy SR pridelená rádiová frekvencia 123,4 MHz.

Poloha v blízkosti termálnych aquaparkov Bešeňová a Tatralandia, ako aj nízkotatranského strediska Jasná ho ponúka na rýchlu dostupnosť do týchto turisticky atraktívnych lokalít.

## Galéria

Súbor:Dráha letiska JASNA.jpg|Dráha letiska
Súbor:Panoráma Letiska JASNA.jpg|Pohľad na letisko
Súbor:Altanok Jasna.JPG|Altánok pri hangári
Súbor:Hangar Jasna.jpg|Hangár
File:603 a dynamic.jpg|Panoráma letiska



## Zdroj
* www.letisko-jasna.sk

Kategória:Liptov
Jasná
Živé kvety (album)

***Živé kvety*** je  štúdiový album skupiny Živé kvety z roku 2000.

## Zoznam skladieb
# „V mojich snoch“
# „Aj tak sa vrátim niekam kde si ty“
# „Čierni pasažieri“
# „Nepýtajte sa ma“
# „Nádeje (Nevieš ako ďalej)“
# „Krajina“
# „Vždy keď ťa stretnem“
# „Občas sa stretnú“
# „Žiadne výčitky“
# „Nevidím nikoho len teba“

## Výroba albumu
;Zostava:
* Lucia Piussi - spev, harmonika 
* Martin Šútovec - banjo, banjitar, mandolína, perkusie 
* Peter Bálik - gitary, spev 
* Michal Šulek - kontrabas, basgitara 
* Vlado Mrázko - bicie, perkusie 
* Juraj Mironov - organ, klavír

;Hostia: 
* Boris Lenko - akordeón 
* Ľubo Burgr - husle 
* J.B. Kladivo - klavír v "Krajine"

;Výroba:
* Produkcia: Peter Bálik 
* Zvuková réžia: Fero Petriska 
* Mix a mastering: J.B. Kladivo 
* Nahrané v divadle Stoka posledný augustový týždeň 1999 
* Nahrané na reportérsky magnetofón v novembri 1998

* Foto: Filip Vančo 
* Dizajn: Palo Bálik & Vlado Holina

Kategória:Hudobné albumy z 2000
85th Academy Awards

**85th Academy Awards** (doslova "85. udeľovanie Cien Akadémie") alebo ľudovo **85. udeľovanie Oscarov** je ceremónia, na ktorej boli ocenené najlepšie filmy za rok 2012. Uskutočnila sa 24. februára 2013 v divadle Dolby Theatre v Hollywoode, Los Angeles, Kalifornia. Ceremoniál vysielala v USA stanica ABC. Moderátorom show bol po prvýkrát herec Seth MacFarlane.

## Plán

## Nominanti
### Hlavní nominanti

### Ostatné nominácie

### Filmy s viacnásobnými nomináciami a oceneniami

Nasledovných 15 filmov obdržalo viacnásobné nominácie:
* 12 nominácií: *[[Lincoln (film z roku 2012)|Lincoln]]*
* 11 nominácií: *[[Pí a jeho život (film)|Pí a jeho život]]*
* 8 nominácií: *[[Bedári (film z roku 2012)|Bedári]]* a *[[Terapia láskou]]*
* 7 nominácií: *[[Argo (film z roku 2012)|Argo]]*
* 5 nominácií: *[[Láska (film z roku 2012)|Láska]]*, *[[Divoký Django]]*, *[[Skyfall]]* a *[[Zero Dark Thirty]]*
* 4 nominácie: *[[Anna Karenina (film z roku 2012)|Anna Karenina]]* a *[[Divoké bytosti južných krajín]]*
* 3 nominácie: ** a *[[The Master (film z roku 2012)|The Master]]*
* 2 nominácie: *[[Let (film z roku 2012)|Let]]* a *[[Snehulienka a lovec]]*

Nasledovných 6 filmov obdržalo viacnásobné ocenenia:
* 4 ocenenia: *[[Pí a jeho život (film)|Pí a jeho život]]*
* 3 ocenenia: *[[Argo (film z roku 2012)|Argo]]* a *[[Bedári (film z roku 2012)|Bedári]]*
* 2 ocenenia: *[[Divoký Django]]*, *[[Lincoln (film z roku 2012)|Lincoln]]* a *[[Skyfall]]*

## Externé odkazy
* oscars.org 

Kategória:Oscar
Zločin (seriál)

***Zločin*** (angl. *The Killing*) je americký dramatický seriál. Seriál mal premiéru 3. apríla 2011 na americkej káblovej stanici AMC a posledná čťasť bola odvysielaná 1. augusta 2014. Na Slovensku ho vysielala TV JOJ. Slovenská premiéra bola 7. januára 2013.

Seriál sa sústreďuje na vraždu mladého dievčaťa Rosie Larsenovej a nasledujúci dopad vraždy na políciu, podozrivých a jej rozrušenú rodinu. V seriáli hrajú Mireille Enos, Billy Campbell, Joel Kinnaman, Michelle Forbes, Brent Sexton, Kristin Lehman, a Eric Ladin. Stanica AMC rozhodla 10. septembra 2013, že seriál skončí po 3. sérii. 15. novembra 2013 však internetová VOD služba Netflix oznámila, že si objednáva štvrtú sériu, so šiestimi časťami, ktorá je zároveň poslednou.

## Série

## Časti
### 1. séria (2011)

### 2. séria (2012)

### 3. séria (2013)

### 4. séria (2014)

## Referencie

Kategória:Kriminálne televízne seriály USA
Kategória:Televízne seriály z roku 2011
Kategória:Televízne seriály AMC
Kategória:Televízne seriály Netflix
Africká netballová konfederácia

**Africká netballová konfederácia**, skr. **CANA** () je africká športová konfederácia, ktorá združuje netballové zväzy afrických štátov. Vznikla v roku 1997 a sídli vo Windhoeku, v Namíbii. V roku 2012 združovala 18 národných netballových zväzov a na jej čele stál Namíbijčan Madam Carol Garoes. CANA nie je členom Medzinárodnej netballovej federácie (INF), ale je členom *Supreme Council for Sport in Africa (SCSA)* (Najvyššej rady pre šport v Afrike).

## Členské federácie

;Ostatné africké netballové krajiny
* 
* 
* 
* 
* 
* 
* 
* 
* 
* 
* 

## Podujatia
;Národné družstvá
* Majstrovstvá Afriky
* Africké hry
* Majstrovstvá Afriky junioriek

;Kluby
* Africké majstrovstvá klubov

## Referencie
 

## Externé odkazy
* Región Afriky na oficiálnej stránke Medzinárodnej netballovej federácie 

Netball
Kategória:Medzinárodné netballové organizácie
Kategória:Organizácie založené v 1997
Joseph Polchinski

**Joseph Polchinski** (* 16. máj 1954, White Plains, New York, USA – † 2. február 2018) bol americký fyzik zaoberajúci sa hlavne teóriou strún.

Vyštudoval Canyon del Oro High School v Tucsone, Arizona v roku 1971, bakalársky titul získal na Caltechu v roku 1975, a Ph.D. na Berkeley v roku 1980 pod vedením Stanleyho Mandelstama. Po postdoktorandských pozíciach na SLACu (1980 – 1982) a Harvarde (1982 – 1984) sa stal profesorom na Univerzite v Texase v Austine v rokoch 1984 až 1992. Od roku 1992 bol profesorom na Kalifornskej univerzite v Santa Barbare. Od toho istého roku sa stal tiež členom Kavli Inštitútu teoretickej fyziky v Santa Barbare.

Polchinski je autorom dvojzväzkovej učebnice *Teória strún* 1998 (). Medzi jeho najznámejšie príspevky k teoretickej fyzike patria D-brány a takzvaný Polchinského paradox súvisiaci s Novikovým princípom konzistentnosti. V roku 2008 získal Diracovu medailu za prácu na teórii superstrún.

## Bibliografia
* 
*

## Referencie


## Iné projekty

Kategória:Fyzici USA
Kategória:Teoretickí fyzici
Kategória:Absolventi California Institute of Technology
Kategória:Absolventi University of California, Berkeley
Kategória:Osobnosti z White Plains (New York)
Kategória:Úmrtia na rakovinu mozgu
Mátrká (vydavateľstvo)

**Mátrká** alebo **Mátriká** (odborný prepis názvu a zároveň značka vydavateľstva: *Mātṛkā*) je indická vydavateľská spoločnosť založená v roku 2007. Jej hlavným cieľom je rozširovať a oboznamovať verejnosť s bohatstvom indického umenia a kultúry. Jej aktivity siahajú od vydávania hudobných materiálov až po organizáciu hudobných vystúpení. 

Slovo mátrká má v sanskrite význam *božská matka* a označuje aj hinduistické bohyne nazývané *mátr(i)káh*.   

Spoločnosť Mátrká založili B. Ďžájašrí a T. M. Krišna, ako platformu pre performatívnych umelcov zaoberajúcich sa tzv. karnatickou hudbou. 

## Externé odkazy

*Oficiálna stránka 

Kategória:Vydavateľstvá v Indii
Kategória:Podniky založené v 2007
D-brána

**D-brány** v teórii strún predstavujú triedu objektov, na ktoré sa viažu konce otvorených strún. Väzba sa riadi Dirichletovými okrajovými podmienkami, na základe ktorých je odvodený názov týchto objektov, brána naopak pochádza zo slova membrána. D-brány boli objavené Daiom, Leighom a Polchinskim, nezávisle Hořavom v roku 1989. V roku 1995 Polchinski identifikoval D-brány s čiernymi p-bránovými riešeniami supergravitácie. Tento objav spustil druhú superstrunovú revolúciu a viedol tak k holografickej ako aj strunovej dualite v rámci M-teórie.

D-brány sú obvykle klasifikované podľa ich priestorovej dimenzie, ktorá je indikovaná číslom uvedeným za písmenom D. D0-brána je preto jediný bod, D1-brána je priamka (nazývaná tiež "D-struna"), D2-brána je rovina, a D25-brána vypĺňa priestor v strunovej teórii s maximálnou možnou dimenziou (bozonická strunová teória). Existujú tiež instantonické D(-1)-brány, ktoré sú lokalizované v priestore aj čase.

Kategória:Teória strún
Rak (priezvisko)

**Rak** je slovenské a české priezvisko. Na Slovensku je najčastejšie v Humennom, obci Sedliská (okres Vranov nad Topľou) a v Bratislave. V Česku je najrozšírenejšie v mestách  Praha, Valašské Klobouky a Luhačovice (obe okres Zlín).
  
## Známi nositelia
Pozri v článku Rak.

## Pozri aj
* Rák (priezvisko)

Kategória:Slovenské priezviská
Kategória:České priezviská
Kategória:Priezviská na Slovensku
Kategória:Priezviská v Česku
Kategória:Priezviská v Izraeli
Alóeus

**Alóeus** (, ) môže byť v gréckej mytológii:
* syn boha Hélia, kráľ Sikyónu, pozri Alóeus (syn Hélia)
* syn boha Poseidóna a Kanaky, pozri Alóeus (syn Poseidóna)
Ženeva (kantón)

**Ženeva** je francúzskojazyčný kantón, ktorý sa nachádza v juhozápadnom Švajčiarsku. Hlavným mestom kantónu je mesto Ženeva, pričom kantón vlastne tvorí mesto so svojím blízkym okolím. 

## Geografia
Kantón Ženeva tvorí juhozápadný cíp Švajčiarska, pričom je takmer úplne obklopený francúzskym územím. Hranice s Francúzskom – a to s departementami Ain a Haute-Savoie – predstavujú , tie s ostatným švajčiarskym územím (kantónom Vaud) len 4,5 kilometra.

Kantón obklopuje juhozápadnú časť Ženevského jazera pri výtoku Rhôny v jej toku k Stredozemnému moru. Druhou najdôležitejšou riekou je Arve, pritekajúca od Chamonix, ktorá sa v Ženeve vlieva do Rhôny ako jej ľavobrežný prítok. 

Obec Céligny tvorí exklávu kantónu v kantóne Vaud na pravom brehu Ženevského jazera.

## Obyvateľstvo
Kantón Ženeva mal k 30. novembru 2012 469 520 obyvateľov. S 188 461 cudzincami k 30. novembru 2012 patrí kantón k tým s najväčším podielom cudzincov (40,1 %) – priemer vo Švajčiarsku je 22,3 %.

### Najväčšie sídla
K 30. novembru 2012 malo 12 z celkového počtu 45 obcí viac ako 10 000 obyvateľov:

## Dejiny
Kantón Ženeva bol vytvorený v roku 1815 z mesta Ženeva, jemu podriadených území a takisto aj na Viedenskom kongrese pričlenených území, predtým francúzskych a savojských (napr. mesto Carouge). Aristokratické režimy sa udržali až do liberálnej revolúcie 7. októbra 1846. V nasledujúcom roku 1847 prijal novú kantonálnu ústavu a v roku 1848 súhlasil s novou švajčiarskou spolkovou ústavou. Odvtedy sa zaraďuje medzi liberálne kantóny Švajčiarska.

## Referencie

## Iné projekty

## Zdroj


Kategória:Kantóny vo Švajčiarsku
Interbau

**Interbau** bola výstava, ktorá sa konala v roku 1957 v Nemecku ako protest proti znetvorovaniu historického Berlína. Svetoznámi architekti (Rohe, Aalto, Gropius či Corbusier) vytvorili celú štvrť budov ako protest proti Stalinovej aleji.
Demilitarizovaná zóna

**Demilitarizovaná zóna** alebo **demilitarizované pásmo** (skr. DMZ) môže byť:
*všeobecne: demilitarizovaná zóna (všeobecne)
*špecificky napr.: 
**demilitarizovaná zóna (Kórea)
**nárazníková zóna OSN na Cypre
*v informatike: počítačová sieť s kontrolovanými možnosťami prístupu na servery, ktoré sú na sieť pripojené, pozri demilitarizovaná zóna (informatika)
Mátrká

**Mátrká** alebo **mátriká** môže byť:
*jedna zo skupiny indických bohýň (nominatív množného čísla znie mátr(i)káh), pozri mátrká (bohyňa)
*sanskritský výraz pre abecedu
*(s veľkým M-) indické vydavateľstvo, pozri Mátrká (vydavateľstvo)
Americká netballová federácia

**Americká netballová federácia**, skr. **AFNA** () je americká športová konfederácia, ktorá združuje netballové zväzy amerických štátov. Sídli v Kingstone, na Jamajke. V roku 2012 združovala 15 národných netballových zväzov a na jej čele stál Jamajčan Molly Rhone. 13 zväzov sú plní členovia, dvaja sú pridružení. AFNA je členom Medzinárodnej netballovej federácie (INF) a tiež Panamerickej športovej organizácie (PASO).

## Členské federácie
;Plní členovia

;Pridružení (associate) členovia

;Ostatné americké netballové krajiny
* 

## Podujatia
* Majstrovstvá AFNA
* Karibské majstrovstvá do 16 rokov

## Pozri aj
* Majstrovstvá AFNA v netballe 2012

## Zdroj
* AFNA na oficiálnej stránke Medzinárodnej netballovej federácie *archive.org* 

Netball
Kategória:Medzinárodné netballové organizácie
Vazelína

thumb|Biela vazelína
**Vazelína** alebo staršie **vazelín** je tuhé alebo polotuhé mastivo zložené z kvapalného mastiva (oleja) zmiešaného so zahusťujúcim činidlom (alkalické alebo kovové mydlá mastných kyselín) s prísadami. Získava sa ako destilačný zvyšok neasfaltickej ropy. Lekárska vazelína je prečistená verzia takéhoto mastiva.

Vazelína sa používa na mazanie a konzervovanie kovov (strojových súčastí), na prípravu (lekárskych) mastí, kozmetických prípravkov a podobne.

## Iné projekty

## Zdroje
* 
* vazelína. In: *[[Malá československá encyklopedie]]* VI Š-Ž. 1. vyd. Praha: Academia, 1987. s. 470.

Kategória:Mazivá
Kategória:Kozmetické chemikálie
Juhovýchodná Európa

náhľad|Topografická mapa juhovýchodnej Európy
thumb| na základe návrhu Stálej komisie pre geografické názvy, Nemecko

**Juhovýchodná Európa** je geografický subregión Európy, ktorý pozostáva predovšetkým z oblasti Balkánu, ako aj priľahlých regiónov a súostroví. Definície tohto regiónu sa prekrývajú a sú protichodné, a to z politických, hospodárskych, historických, kultúrnych a geografických dôvodov.

## Dejiny
V 14. storočí dobyli územie juhovýchodnej Európy Osmanskí Turci. Podrobené národy si nezávislosť vybojovali až v 1912 v prvej balkánskej vojne o rok neskôr prepukol konflikt medzi Gréckom a Srbskom na jednej strane a Bulharskom na strane druhej. Po prvej svetovej vojne vzniklo kráľovstvo Juhoslávia. Za druhej svetovej vojny bolo územie obsadené mocnosťami Osi. Po vojne sa všetky štáty v oblasti až na Grécko, Turecko a Cyprus stali súčasťou východného bloku. Po roku 1989 padol komunizmus vo väčšine krajín juhovýchodnej Európy a začala občianska vojna v Juhoslávii. V roku 2007 pristúpili Bulharsko a Rumunsko do EÚ.

## Geografia
Oblasť sa rozkladá na Balkánskom polostrove. Najvyššími pohoriami sú Karpaty, Dinárske vrchy, Stará planina a Pindos. Najväčšími riekami sú Dunaj, Sáva, Dráva, Velika Morava a Marica.

### Najväčšie mestá

* Atény
* Belehrad
* Bukurešť
* Sarajevo
* Sofia

## Obyvateľstvo
Prevažujú slovanské jazyky medzi ktoré nepatrí albánčina, maďarčina, rumunčina, gréčtina a turečtina. Medzi slovanské národy patria Bulhari, Slovinci, Srbi, Chorváti, Bosniaci a Macedónci.

## Štáty juhovýchodnej Európy
[thumb|Regióny Európy na základe [The World Factbook|CIA World Factbook. Juhovýchodná Európa je v hnedej farbe]]

Podľa väčšiny definícií sa za súčasť juhovýchodnej Európy alebo Balkánu všeobecne považuje týchto jedenásť krajín:

*  – zaraďuje sa tiež do strednej Európy
* 
* 
* 
* 
* 
* 
* 
* 
* 
*  (len európska časť – tzn. východná Trácia; v širšom zmysle zaraďovaná do južnej Európy alebo tiež juhozápadnej Ázie spolu so zvyškom krajiny)

Hoci tieto krajiny nemajú žiadne územie na Balkánskom polostrove, niekedy sa kvôli kultúrnym a historickým väzbám zaraďujú do regiónu Balkánu alebo juhovýchodnej Európy:

* 
* 
*  – geograficky je súčasťou juhozápadnej Ázie

Územia so sporným štatútom:
* 

V užšom poňatí sa môžu podľa kontextu za štáty juhovýchodnej Európy považovať napríklad len štáty zasahujúce na územie Balkánu, alebo všetky okrem Turecka, atď.

## Juhovýchodná Európa podľa OSN
OSN región juhovýchodnej Európy nevyčleňuje. Namiesto toho sa v „juhovýchodnej Európe“ stretajú regióny južná Európa a východná Európa.

## Poznámky

## Referencie

## Pozri aj
* Balkánsky polostrov
* Juhoslávia
* Osmanská ríša

## Iné projekty

## Zdroj

Kategória:Regióny v Európe
Kategória:Európa
Prekážka

**Prekážka** môže byť:
* prekážajúca vec, vec stojaca v ceste a brániaca vo voľnom pohybe alebo prechode
* okolnosť mariaca (či okolnosti mariace) plány, úmysly alebo konanie
* v športe:
** v behu cez prekážky: pozri prekážka (beh cez prekážky)
** v jazdectve: pozri prekážka (jazdectvo)
** v agility: pozri prekážka (agility)
* vo vojenstve: umelá stavba alebo prirodzené uspôsobenie terénu prispievajúce na spomalenie alebo zastavenie postupu vojska, pozri prekážka (vojenstvo)
* sídlisko na Slovensku v meste Liptovský Hrádok, pozri Prekážka (sídlisko)

## Pozri aj
* barikáda
* zátaras
* závora
Belanská

**Belanská** môže byť:
*sídlisko v Liptovskom Hrádku, pozri Belanská (sídlisko)
*ulica, pozri Belanská ulica
*priezvisko
Agelaos (syn Temena)

**Agelaos** (, ) je v gréckej mytológii syn argejského kráľa Temena.

Keď Heraklovci porazili posledného mykénskeho vládcu Tisamena a podrobili si Peloponéz, rozdelili si krajinu žrebom. Temenovi bohyňa šťastnej náhody Tyché dopriala, aby sa stal vládcom v Argu, kde predtým vládol Tisamenos. Keďže ale Temenos neskôr funkciou veliteľa vojsk v Argu nemenoval ani jedného zo svojich synov a uprednostnil Déifonta, manžela svojej dcéry Hyrnéthy, vrtkavý osud sa s ním nepekne zahral.

Jeho synovia Agelaos, Eurypylos a Kallias, boli jeho rozhodnutím rozhorčení, preto najali vrahov, ktorí ho zavraždili. Podľa antického autora Diodora Sicílskeho sa však zranenému Temenovi podarilo utiecť do Tegee v Arkádii, kde neskôr zomrel ako mocná a uctievaná osoba.

## Referencie

Kategória:Postavy gréckej mytológie
Adekvátny (filozofia)

**Adekvátny vo filozofii** je jeden zo základných pojmov teórie poznania. Adekvátne poznanie odráža objektívnu skutočnosť, pričom jeho stupeň súvisí so vzťahom absolútnej a relatívnej pravdy. Zhoda medzi poznatkom a objektom, ktorý poznávame je objektívna pravda.

## Zdroj
* 

Kategória:Filozofický slovník
Oceánska netballová federácia

**Oceánska netballová federácia**, skr. **ONF** () je oceánska športová konfederácia, ktorá združuje netballové zväzy oceánskych štátov. Sídli na Cookovych ostrovoch. V roku 2015 združovala 9 národných netballových zväzov a na jej čele stál Tina Browne z Cookových ostrovov. 7 zväzov sú plní členovia, dvaja sú pridružení. ONF je členom Medzinárodnej netballovej federácie (INF) a tiež Oceánskej federácie olympijských športov (OSFO).

## Členské federácie
;Plní členovia

;Pridružení (associate) členovia

;Ostatné netballové krajiny

## Podujatia
* Pacifická netballová séria
* Pacifické hry
* Pacifické mini hry

## Referencie
 

## Externé odkazy
* ONF na stránke Medzinárodnej netballovej federácie 
* Oceánsky región INF na stránke mynetball.co.nz 

Netball
Kategória:Medzinárodné netballové organizácie
Adekvátnosť

**Adekvátnosť** (príslušné prídavné meno je **adekvátny**) môže byť:
* primeranosť, bytie zodpovedajúci, zhodnosť, súhlasnosť
* vo filozofii: jeden zo základných pojmov teórie poznania, pozri pod adekvátny (filozofia)
Ázijská netballová federácia

**Ázijská netballová federácia**, skr. **ANF** () je ázijská športová konfederácia, ktorá združuje netballové zväzy ázijských štátov a Austrálie. Vznikla v roku 1986, založilo ju 5 krajín a sídli v Kuala Lumpur, v Malajzii. V roku 2012 združovala 19 národných netballových zväzov a na jej čele stála Hongkončanka Anna Wongová. ANF je členom Medzinárodnej netballovej federácie (INF) a tiež OCA.

ANF sa neskôr premenovala na *Asian Federation of Netball Associations (AFNA)*, aby sa opäť vrátila k pôvodnému názvu.

## Dejiny
Prvé nápady o vytvorení netballového orgánu pre oblasť Ázie prebehli v roku 1983 v Singapure na konferencii pri príležitosti konania 6. Majstrovstiev sveta 1983. Zástupcovia Hongkongu, Indie, Malajzie, Singapuru a Srí Lanky sa dohodli na vytvorení ázijského riadiaceho orgánu na stretnutí, ktoré organizovala Singapurská netballová asociácia. Oficiálne to bolo potvrdené na konferencii v roku 1986 v Kuala Lumpur.
 
## Prezidenti ANF

## Členské federácie
;Plní členovia

;Pridružení (associate) členovia

;Ostatné krajiny
* 

## Podujatia
* Majstrovstvá Ázie

## Referencie

## Externé odkazy
* Oficiálna stránka ANF  
* ANF na oficiálnej stránke Medzinárodnej netballovej federácie 

Netball
Kategória:Medzinárodné netballové organizácie
Kategória:Organizácie založené v 1986
Podniková ekonomika

**Podniková ekonomika** (iné názvy: **podnikovohospodárska náuka, ekonomika podniku, podnikové hospodárstvo, podniková ekonómia**) je hospodárska vedná disciplína, ktorej objektom skúmania je podnik ako podnikateľský subjekt.

Podniková ekonomika v tradičnom stredoeurópskom delení tvorí spolu s ekonómiou (t.j. národohospodárskou náukou) tzv. ekonomické vedy. Niekedy, najmä v anglosaských krajinách, sa však podniková ekonomika klasifikuje ako súčasť ekonómie.

## Delenie
;Delenie 1 (primárne podľa odvetví):
* všeobecná podnikovohospodárska náuka:
** podnikovohospodárska teória
** (aplikovaná) podniková politika
* odvetvová podnikovohospodárska náuka (=špeciálna podnikovohospodárska náuka), a to:
** priemyselných podnikov
** obchodných podnikov 
** bankových podnikov
** dopravných podnikov
** remeselných podnikov
** poisťovacích podnikov
** podnikov cestovného ruchu
** poľnohospodárskych podnikov
** štátnych podnikov
** iné
* podnikovohospodárske techniky
** účtovníctvo
** kalkulácie nákladov
** finančná matematika
** podnikovohospodárska štatistika
** plánovacie (napr. lineárne programovanie) a rozhodovacie techniky
** kancelárska technika a organizačná technika

;Delenie 2 (primárne podľa podnikových funkcií):
* všeobecná podnikovohospodárska náuka - delenie ako hore
* funkčné podnikovohospodárske náuky (funkčné podnikovohospodárske disciplíny)
** vedenie podniku - vrátane riadenia, organizácie a pod.
** financovanie podniku - t.j. zaobstarávanie kapitálu
** investície podniku - t.j. použitie kapitálu
** výroba/poskytovanie služby
** odbyt - vrátane distribúcie, reklamy a pod.
** logistika - vrátane dopravy, skladovania a pod.
** iné
* podnikovohospodárske techniky - delenie ako hore

;Delenie 3:
Všeobecná podnikovohospodárska náuka sa v praxi delí často delí podľa podnikových funkcií, preto sa niekedy funkčné podnikovohospodárske náuky považujú za zhodné so všeobecnou podnikovohospodárskou náukou.

;Delenie 4 (genetické):
Podnikovohospodárska náuka zameraná na:
* fázu založenia a zriadenia podniku
* obratovú fázu podniku
* fázu likvidácie a zrušenia podniku

## Referencie

## Externé odkazy
* TR Jain, OP Khanna: ''Business Economics (for BBA - 1)'' Zoznam základných rozdielov medzi podnikovou ekonomikou a ekonómiou, str. 12-13
Ekonomická veda

**Ekonomická veda** alebo **hospodárska veda** môže byť:
*jedna z ekonomických vied (resp. u niektorých autorov ekonomické vedy ponímané ako "jedna" veda), pozri ekonomické vedy
*ekonómia
Cambridgeská škola

**Cambridgeská škola** môže byť:
*v ekonómii: cambridgeská ekonomická škola
*vo filozofii: rôzni filozofi spätí s Cambridgeskou univerzitou, pozri cambridgeská škola (filozofia)
Psychologická škola

**Psychologická škola** môže byť:
*niektorá zo škôl psychológie
*v sociológii: psychologizmus
*v ekonómii: rakúska ekonomická škola
Eurypylos (syn Temena)

**Eurypylos** (, ) je v gréckej mytológii syn argejského kráľa Temena.

Osemdesiat rokov po trójskej vojne viedli Heraklovci piaty a už víťazný útok Dórov na mykénsky Peloponéz.
Porážkou posledného mykénskeho vládcu Tisamena svoje víťazstvo dovŕšili a podrobenú krajinu si následne rozdelili žrebom. Temenos sa po žrebovaní stal vládcom v Argu.

Po rokoch vlády, už ako otec niekoľkých synov, vymenoval funkciou veliteľa vojsk v Argu Déifonta, manžela svojej jedinej a obľúbenej dcéry Hyrnéthy. Jeho synovia Eurypylos, Agelaos a Kallias boli však pobúrení jeho rozhodnutím, že uprednostnil svojho zaťa pred nimi, preto najali vrahov, ktorí otca zavraždili. Podľa antického autora Diodora Sicílskeho sa však zranenému Temenovi podarilo utiecť do Tegee v Arkádii, kde neskôr zomrel ako mocná a vážená osoba.

## Referencie

Kategória:Postavy gréckej mytológie
Michal Millý

**Vladyka Metod**, vlastným menom **Michal Millý** (* 11. august 1883, Bardejov† 4. október 1966, Prešov) bol pravoslávny biskup v Michalovciach a gréckokatolícky kňaz.

## Životopis
Narodil sa v roku 1884 v Bardejove v rodine živnostníka. Základné vzdelanie nadobudol v cirkevnej škole v Bardejove, stredoškolské vzdelanie ukončil na gymnáziu v Níreďháze a teologické vzdelanie získal na Gréckokatolíckej teologickej akadémii v Prešove roku 1909.

Na kňaza bol vysvätený gréckokatolíckym biskupom prešovským dr. Jánom Válim roku 1910. Pôsobil ako gréckokatolícky farár v Sajópálfaly (19101911), Veľkom Lipníku (19111920), na farnosti v Jakubanoch (19201925) a vo Veľkom Lipníku (19251950). Pod jeho vedením na spomenutých farnostiach boli vybudované alebo renovované chrámy, školy a farské budovy. Za úspešnú dušpastiersku činnosť mu bola udelená vtedajšou eparchiálnou správou hodnosť dekana s poverením spravovania celého hornospišského dekanátu.

Po násilnej likvidácii gréckokatolíckej cirkvi (tzv. prešovskom sobore) konvertoval v roku 1950 do pravoslávnej cirkvi. Získal titul arcikňaza (archidekana), potom sa stal mníchom. V roku 1953 bol povýšený do hodnosti archimandritu a vysvätený na pomocného biskupa trebišovského.

Od roku 1954 pôsobil ako biskup michalovský, námestník metropolitu pražského.

Vladyka Metod bol organizátor mierového hnutia duchovenstva, usiloval sa o rozvoj cirkevného ukrajinského školstva a spojenie gréckokatolíckej cirkvi s pravoslávnou cirkvou.

Zomrel 4. októbra 1966 vo veku 83 rokov v prešovskej nemocnici po dlhej a ťažkej chorobe.

## Zdroje
* Хроника // Журнал Московской Патриархии, 1953. — № 10. — С. 21
* Veľká strata / Odkaz sv. Cyrila a Medoda : Ročník XII. Orgán pravoslávnej cirkvi. — 1966. — Čís. 12. — S. 270—274.
* Marek Pavel, Bureha Volodymyr. Pravoslavní v Československu v letech 1918—1953: Příspěvek k dějinám Pravoslavné církve v českých zemích, na Slovensku a na Podkarpatské Rusi. — Brno: Centrum pro studium demokracie a kultury, 2008. — 532 с. — ISBN 978-80-7325-171-0.
* Z histórie Michalovsko-košickej pravoslávnej eparchie a jej biskupov 
* Časopis Ikona № 2 2009, stránky 42-44

## Externé odkazy
* Arcibiskupstvo, Schematizmus, grkatpo.sk

Kategória:Slovenskí gréckokatolícki kňazi
Kategória:Slovenskí pravoslávni biskupi
Kategória:Osobnosti z Bardejova
Herodium

náhľad|300px|Pevnosť vybudovaná na umelo navŕšenom kopci

**Herodium** alebo **Herodion** (: הרודיון, : هيروديون, Jabal al-Fraidees) je archeologická lokalita, ktorá sa nachádza 12 km južne od Jeruzalema, v blízkosti mesta Betlehema na Západnom brehu Jordánu. 
náhľad|150px|vľavo|Tabuľa označujúca vstup do národného parku Herodion

## Pevnosť
V lokalite sa nachádza pevnosť, postavená na umelo navŕšenom kopci, ktorú dal vybudovať kráľ Herodes Veľký (74–4 pred n. l.) a pod ktorou sa nachádzajú pozostatky mesta Dolné Herodium. Celá lokalita bola vyhlásená za národný park. V podzemí boli objavené viaceré cisterny na vodu, ktoré zabezpečovali dostatok vody pre prežitie.

## Iné projekty

## Externé odkazy
* Herodium na Google Maps

Kategória:Dejiny Izraela
Kategória:Národné parky v Izraeli
Róbert Pobožný

ThDr. **Róbert Pobožný** (* 30. máj 1890, Tisovec – † 9. jún 1972, Rožňava) bol rímskokatolícky duchovný, biskup a apoštolský administrátor Rožňavskej diecézy.

## Životopis
Narodil sa do rodiny zlievača železa ("ferri fusor") Benjamína Pobožného a Márie, rod. Schmidt. Gymnaziálne štúdiá absolvoval v Rožňave. Teológiu študoval na Pázmaneu vo Viedni. Svoje štúdia tu dovŕšil získaním titulu doktora teológie v roku 1915. V roku 1913 bol v Rožňave vysvätený za kňaza. S výnimkou krátkeho pôsobenia v Gelnici ako kaplán a núteného pobytu v izolácii v Čechách v päťdesiatych rokoch 20. storočia ustavične pôsobil na biskupskom úrade v Rožňave v rôznych funkciách.

Po rozpade Rakúsko-Uhorska a vzniku ČSR sa zúčastňoval rokovaní medzi česko-slovenskou vládou a Svätou stolicou o riešení cirkevných pomerov v ČSR. Bol aj členom komisie, ktorá pripravovala zmluvu *[[Modus Vivendi]]*.

Po smrti biskupa Michala Bubniča ho 22. februára 1945 sídelná kapitula zvolila za kapitulárneho vikára. V roku 1948, aj s ohľadom na jeho skúsenosti s vyjednávaním medzi Vatikánom a štátom, sa z poverenia biskupov Slovenska zúčastnil rokovaní na Ústrednom výbore národného frontu v Prahe. 

22. júna 1949 ho pápež Pius XII. vymenoval za titulárneho biskupa neilinského. Za biskupa bol vysvätený v Trnave 14. augusta 1949. Hlavným svätiteľom bol olomoucký arcibiskup Josef Matocha. Diecézu spravoval až do svojej smrti ako apoštolský administrátor a nikdy nebol oficiálne menovaný za rožňavského biskupa. 

Po tom, čo komunistická vláda násilne rozpustila kňazské semináre a rehole, biskup Pobožný tajne vysvätil viacerých kňazov. Najznámejším takýmto svätením bolo vysvätenie Pavla Hnilicu, SJ najprv za kňaza a následne 2. januára 1951 za biskupa. Toto svätenie prebehlo bez vedomia Svätej stolice, následne ale bolo Svätou stolicou akceptované bez akýchkoľvek výhrad.

Postupne ho štát úplne izoloval od kňazov a veriacich a fakticky bol domácim väzňom v biskupskej rezidencii. V rokoch 1953 - 1956 ho internovali, spolu s ďalšími česko-slovenskými biskupmi, do Myštěvsi pri Novom Bydžove a následne do Roželova (dnes súčasť obce Hvožďany v okrese Příbram).

V rokoch 1963 - 1965 sa Róbert Pobožný zúčastňoval zasadaní II. vatikánskeho koncilu s výnimkou prvého zasadania. Počas svojho pobytu v Ríme písomne informoval pápeža Pavla VI. o tajnej biskupskej vysviacke Pavla Hnilicu. Pápež následne vysviacku potvrdil.

V rokoch 1965 – 1969 ako predseda Slovenskej liturgickej komisie sa Róbert Pobožný významnou mierou zaslúžil o zavedenie obnoveného obradu svätej omše, ktorý bol zavedený v latinskej cirkvi po II. vatikánskom koncile. Na Slovensku bol obnovený obrad svätej omše definitívne zavedený 1. adventnou nedeľou 30. novembra 1969. Prvá „vzorová“ omša bola slávená 10. novembra 1969 v kostole sv. Františka Xaverského v Rožňave.

Zomrel v Rožňave 9. júna 1972. Po jeho smrti zostal biskupský stolec neobsadený až do roku 1990, keď bol za nového biskupa menovaný Eduard Kojnok.

## Referencie

## Externé odkazy
* Záznam o narodení a krste v matrike farnosti Tisovec

Kategória:Biskupi Rožňavskej diecézy
Kategória:Osobnosti z Tisovca
Zoznam kráľov Sikyónu

[náhľad|Sikyón ležiaci severozápadne od mesta [Korint]]
náhľad|Antické divadlo v Sikyóne
náhľad|Sikyónska didrachma, cca 380 pred Kr.
Sikyón, staroveké grécke mesto pri severovýchodnom pobreží Peloponézu založil mýtický kráľ Aigialeus, syn riečneho boha Inacha.  

Grécke mýty hovoria, že po potope sveta, ktorú zoslal na ľudstvo najvyšší boh Zeus sa Deukalión so svojou ženou Pyrrhou stali zakladateľmi nového ľudského rodu. Riečny boh Inachos, hneď po potope vykopal v Argolide kanály a odviedol všetky stojaté vody do mora a tak vytvoril z Argolidy obývateľnú krajinu. Po zaľudnení krajiny sa stal jej prvým kráľom. Jeho synovia potom založili mestá, ktoré patria podľa mýtov i archeologických nálezov medzi najstaršie v Grécku. Starší syn Foróneus založil kráľovstvo *Foroneia* a mesto *Foroneus*, prvé na Peloponéze a mladší syn Aigialeus sa stal zakladateľom a kráľom mesta *Aigialea*, ktoré po mnohých storočiach zmenilo svoj názov na Sikyón po rovnomennom kráľovi Sikyónovi.   

Kresťanský historik Augustín z Hippa vo svojom diele "De civitate Dei" (O obci božej) píše, že sa Abrahám, biblická postava zo starozákonnej knihy Genezis narodil v čase, keď už malé kráľovstvo Sikyón existovalo.

*Nasledujúca tabuľka uvádza zoznam kráľov Sikyónu po jej 26. kráľa [[Zeuxippos (Sikyón)|Zeuxippa]], zaznamenaný gréckym historikom [[Eusebios z Kaisareie|Eusebiom z Kaisareie]].Ďalších piatich zaznamenal antický autor [[Pausanias (geograf)|Pausanias]] *
 

Podľa Eusebia z Kaisareie, týchto 26 kráľov Sikyónu vládlo 959 rokov. Po Zeuxippovi sa dostali k moci kňazi boha Apolóna Karneia, ktorí vládli 33 rokov. Dórsky boh Apolón Karneios bol najvýznamnejším bohom uctievaným hlavne v oblastiach Peloponézu. V Sikyóne mal svätyňu a na jeho počesť (v Sparte v mesiaci zvanom "karneios", t.j. druhá polovica augusta a prvá septembrová) sa každoročne konal najväčší deväťdenný sviatok Karneia. Keďže bol Apolón Karneios najuctievanejším bohom v náboženskom živote obyvateľstva Sikyónu, jeho kňazi mali zrejme veľký vplyv na politické dianie v krajine.

 
## Referencie a bibliografia


Sikyón
Kategória:Grécka mytológia
Kategória:Sikyón
Čatní

náhľad|vpravo|Rôzne typy čatní
**Čatní** (hindsky **चटनी**, anglicky **chutney**) je označenie rodiny dochucovacích omáčok, používaných v indickej a juhoázijskej kuchyni. Typické čatní je zmes korenia, byliniek a ovocia alebo zeleniny, podáva sa obvykle s karí alebo s vegetariánskymi jedlami.

Konzistenciou sa podobá omáčke alebo želé, ale môže byť aj suchšie. V niektorých oblastiach severnej Indie sa pod týmto pojmom rozumejú len pokrmy pripravované z čerstvých surovín, ale najmä v Európe sa čatní pripravuje aj zo zaváraných surovín. Ako prírodná konzervačná látka sa môže použiť ocot alebo šťava z citrusových plodov.

Čatní sa v Európe rozšírilo v 17. storočí, kedy si britskí vojaci priniesli toto jedlo z koloniálnej Indie. Najznámejšou verziou sa stalo *Major Grey's Chutney*, obsahujúce mango, sušené hrozienka, ocot, cibuľu, extrakt z tamarindu, cukor a korenie.

## Typy čatní
Čatní sa dá pripraviť z takmer akejkoľvek kombinácie korenia a ovocia či zeleniny. Niektoré príklady:
* koriandrové čatní (hari čatní)
* mätové čatní
* tamarindové čatní
* kokosové čatní
* cibuľové čatní
* paradajkové čatní
* čili čatní
* čatní zo zeleného manga
* zázvorové čatní, používané najmä v tamilskej a udupskej kuchyni
* jogurtové čatní, čo je vlastne zmixovaný jogurt a drvené červené čili 
* Blatjang, používa sa v juhoafrickej kuchyni, sladké čatní z marhulí

Najčastejšie používané koreniny sú ďumbier, čili, koriander a ďalšie.

## Referencie

## Iné projekty

Kategória:Indická_kuchyňa
Kategória:Omáčky
Kalkulácia

**Kalkulácia** alebo **kalkulovanie** môže byť:
* výpočet, prepočet
* počítanie s niečím budúcim, presné usudzovanie
* v podnikovej ekonomike:  pozri kalkulácia (podnikové hospodárstvo)
* v ekonómii: časť národohospodárskej evidencie, pozri kalkulácia (ekonómia)
Adelaidin ostrov

thumb|Adelaidin ostrov na mape Antarktického polostrova (vyznačený červenou farbou)
**Adelaidin ostrov** je ostrov vulkanického pôvodu v západnej Antarktíde. Je súčasťou ostrovného pásu pozdĺž Antarktického polostrova, ktorý sa tiahne z Viktóriinej zeme až k Južným Shetlandám.
Jeho rozloha je 4463,1 km2 a maximálna nadmorská výška 

## Referencie

## Iné projekty

## Zdroj
* 

Kategória:Ostrovy Antarktídy